शनिवार (१३ सितम्बर) को मैं दिन में सो नहीं पा रहा था.. मम्मी समझ नहीं रही थी कि मुझे क्या हो गया है, मुझे हर समय मम्मी के पास ही रहना पसंद लग रहा था. जुकाम भी ठीक हो गया, बुखार भी नहीं था, पेट दर्द जैसी भी कोई बात नहीं लग रही थी.. तो आखिर क्या था.. मैं क्यों इतना बैचेन हो रहा था.. मम्मी को लगा कि शायद मेरा पेट नहीं भर रहा और मैं भूख से परेशान हूँ. काफी सोच विचार के बाद देर शाम यह तय हुआ कि आदि को ऊपर का दूध देना चाहिये.. तो फिर मेरे लिये बर्तन साफ किये गये.. दूध गर्म हुआ और फिर दूध पीने की तैयारी.. नई चीज़ थी तो मैं भी काफी excited था. थोड़ा तो दूध पिया पर शायद ये वो चिज़ नहीं थी जो मुझे चाहिये थी.. जैसे तैसे मैं खेलते खेलते सो गया.. एक बार सोने के बाद तो मस्त नींद आई..